PATVIRTINTA

Kauno r. Zapyškio pagrindinės mokyklos

direktoriaus 2020 m. sausio 23 d.

įsakymu Nr. V - 6

#

**LIETUVOS BENDROJO UGDYMO MOKYKLŲ 5 – 10 KLASIŲ MOKINIŲ RESPUBLIKINIO MATEMATIKOS IR LIETUVIŲ KALBOS NUOTOLINIO KONKURSO**

**„Uždavinys eilėraštyje“**

**NUOSTATAI**

**I SKYRIUS**

# BENDROSIOS NUOSTATOS

1. Lietuvos bendrojo ugdymo mokyklų 5 – 10 klasių mokinių respublikinio matematikos ir lietuvių kalbos nuotolinio konkurso (toliau – Konkurso) nuostatai reglamentuoja konkurso tikslus, dalyvius, organizavimo bei darbų vertinimo tvarką, laimėtojų nustatymą ir jų paskatinimą.

2. Konkursą organizuoja Kauno r. Zapyškio pagrindinė mokykla, Kauno Simono Daukanto progimnazija, Kauno Maironio universitetinė gimnazija, Vilniaus kunigaikščio Gedimino progimnazija, Kauno pedagogų kvalifikacijos centras.

# II SKYRIUS

# KONKURSO TIKSLAS

3. Skatinti mokinius įžvelgti matematikos ir lietuvių kalbos mokomųjų dalykų integracijas, atskleisti vidinį kūrybinį potencialą.

**iii SKYRIUS**

**Konkurso Dalyviai**

4. Konkurse kviečiami dalyvauti Lietuvos bendrojo ugdymo mokyklų 5 – 10 klasių mokiniai, ieškantys ryšių tarp matematikos ir lietuvių kalbos mokomųjų dalykų ir norintys juos kūrybiškai atskleisti.

5. Vienas mokytojas gali pateikti vertinimo komisijai **iki 5 darbų**.

# IV SKYRIUS

# KONKURSO ORGANIZAVIMO TVARKA

6. Konkursas vyksta nuotoliniu būdu **nuo 2020 m. vasario 1 d. iki 2020 m. vasario 29 d.**

7. Darbai pateikiami į darbų bazę šioje nuorodoje: <http://tiny.lt/tkf79tz>

8. Pateiktus mokinių kūrybinius darbus iki 2020 m. kovo 27 d. įvertins konkursinių darbų vertinimo komisija.

9. Konkurso nugalėtojų darbai bus publikuojami Kauno r. Zapyškio pagrindinės mokyklos svetainėje [www.zapyskiomokykla.lt](file:///C%3A%5CUsers%5Cadmin%5CDesktop%5Cwww.zapyskiomokykla.lt). Publikuojama bus 9-12 darbų.

10.Klausimus galima užduoti parašant laišką nurodytu adresu: ml.konkursas@gmail.com.

**V SKYRIUS**

# REIKALAVIMAI PATEIKIAMAM DARBUI

11. Pateikiami mokinių kūrybiniai darbai turi atitikti šiuos reikalavimus:

11.1. Darbas turi būti susijęs **su olimpinėmis žaidynėmis;**

11.2. Darbas privalo turėti **pavadinimą**;

11.3. Darbas privalo būti **eiliuotas**;

11.4. Darbo apimtis ne ilgesnė kaip **50** **žodžių**;

11.5. Darbas pateikiamas į darbų bazę, esančią nuorodoje: [**http://tiny.lt/tkf79tz**](http://tiny.lt/tkf79tz);

11.6. Dalyvio anketoje privalo būti pateiktas uždavinio **atsakymas** (sprendimas nebūtinai);

11.7. **Plagijuoti arba nurodytų reikalavimų neatitinkantys** kūriniai **nebus** vertinami.

**VI SKYRIUS**

# KONKURSINIŲ DARBŲ VERTINIMAS

12. Konkursui pateikti kūrybiniai darbai bus vertinami pagal šiuos kriterijus:

12.1 taiklus, kūrinio pagrindinę mintį nusakantis pavadinimas;

12.2. formos ir turinio originalumas, savitumas;

12.3. kalbos turtingumas ir taisyklingumas;

12.4. uždavinio sprendimo sudėtingumas;

12.5. matematinės komunikacijos taisyklingumas.

13. Darbai bus vertinami koncentrais (5 ir 6, 7 ir 8, 9 ir 10 klasės).

14. Komisija nevertins kūrybinių darbų, jeigu jie neatitiks konkurso tematikos ir reikalavimų.

**VII SKYRIUS**

# KONKURSINIŲ DARBŲ VERTINIMO KOMISIJA

11. Konkursui pateiktų darbų vertinimo komisijos sudėtis:

11. 1. Vilniaus kunigaikščio Gedimino progimnazijos matematikos mokytoja metodininkė, vadovėlių serijos „ATRASK“ autorė *Odeta Janušaitienė*;

11.2. Kauno Simono Daukanto progimnazijos matematikos mokytoja ekspertė, vadovėlių serijos „ATRASK“ autorė *Laima Daukšytė – Koncevičienė*;

11.3. Kauno r. Zapyškio pagrindinės mokyklos lietuvių kalbos vyresnioji mokytoja *Milda Ratomskienė;*

11.4. Kauno Maironio universitetinės gimnazijos informacinių technologijų mokytojas metodininkas *Rytis Koncevičius*.

**VIII SKYRIUS**

# KONKURSO LAIMĖTOJŲ APDOVANOJIMAS

12. Konkurso laimėtojai ir juos rengę mokytojai bus apdovanojami diplomais ir rėmėjų prizais.

13. Visiems dalyvavusiems mokiniams ir jų mokytojams bus įteikti elektroniniai pažymėjimai, patvirtinantys dalyvavimą konkurse. Mokytojams elektroninė pažyma apie vadovavimą mokiniams, rengiantis konkursui, bus pateikiama nuorodoje [https://www.kpkc.lt/index.php/44-veikla/metodiniai-renginiai/1198-renginiu-pazymos](https://www.kpkc.lt/index.php/44-veikla/metodiniai-renginiai/1198-renginiu-pazymos%20).

14. Konkurso nugalėtojai bus paskelbti Kauno r. Zapyškio pagrindinės mokyklos svetainėje [www.zapyskiomokykla.lt](file:///C%3A%5CUsers%5Cadmin%5CDesktop%5Cwww.zapyskiomokykla.lt) **iki kovo 31 d.**;

15. Konkurso laimėtojai bus informuoti asmeniškai registracijoje nurodytais kontaktais.

**IX SKYRIUS**

**BAIGIAMOSIOS NUOSTATOS**

16. Konkurso organizatoriai pasilieka teisę darbus publikuoti ir reprodukuoti savo nuožiūra. Autorių sutikimu su šiomis sąlygomis laikomas dalyvio anketos užpildymas esančioje nuorodoje: <http://tiny.lt/tkf79tz>.